.. وعلى حسب ما لاحظت فإنهم يخرجون ويتجولون في المحيط حول الفندق وخصوصاً حول البحيره .. ويرجعون للفندق وهكذا .. يعني ما يبعدون .. ومثل ما عرفت بعدين , لقيتهم يسمّون رصيف المشاة اللي على البحيره بـ شارع القزّ .. يعني حتى جنيف ما سلمت من التسميات .. والقزّ لمن لا يعرفه هو عملية استراق النظر من تحت لـ تحت بطريقه تجسّسيه لا تخلوا من لمسة استذياب .. والقزّيز المحترف هو اللي يقدر يسترق النظر فيك ولا تقدر تكفشه حتى لو توقف قدامه وتطالع في عيونه .. وممكن يقز في أي وضع .. سواءاً كان واقف او ماشي او راكض او يناقز .. بل حتى وهو نايم … احتراف هذا مو لعب عيال .. وبالنسبه للمبتدئ تلاقيه واقف في الطريق وما يتحرك .. وغالباً يكون واقف جنب عمود ويطالع في جواله ويضغّط فيه .. ويقزّ في اللي يمرون عليه .. ولا يواجه الهدف مباشره بل يميل بزاويه حاده ويطالع بتحريك البؤبؤ فقط .. يعني على اساس الولد ذيب مره .. ويصيد الطير وهو في طاير .. وهذا النوع مكفوش من الجميع .. لكن مشكلته انه مقنع نفسه ان أداءه ممتاز وانه مافيه احد ملاحظ انه يقز .. ما علينا .. حسيت في لحظه من اللحظات من كثر الخليجيين اني على كورنيش جده .. وما كان ناقص الا الدبابات وبياعين البليله